Z A P I S N I K
12. sjednice Vijeća Mjesnog odbora  „Zrinjevac“, održane 24. svibnja 2022.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 17:30  sati.


Nazočni članovi Vijeća:  Mirela Brkljač, Sanja Miler, Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira da je jednoglasno prihvaćen zapisnik s 10. sjednice  Vijeća Mjesnog odbora Zrinjevac, održane  28. travnja 2022. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18 sati.

Predsjednica MO Zrinjevac predlaže dnevni red kao u pozivu.
Dnevni red je jednoglasno usvojen.

Dnevni red:

1.  Usporavanje prometa u Palmotićevoj ulici, donošenje zaključka
2.  Rasprava o lokacijama podzemnih spremnika na području MO Zrinjevac
3.  Zahtjevi za korištenje prostora
4.  Pitanja i prijedlozi

		

AD1. Usporavanje prometa u Palmotićevoj ulici, donošenje zaključka
Predsjednica usmeno obavještava članove o prijedlogu. 

Vijeće jednoglasno donosi

ZAKLJUČAK

O hitnom usporavanju prometa u Palmotićevoj ulici, između Jurišićeve i Boškovićeve ulice

1. Vijeće Mjesnog odbora Zrinjevac je raspravljalo o problematici prometa Palmotićevom ulicom, od križanja sa Jurišićevom do križanja sa Boškovićem ulicom. Vijeće Mjesnog odbora je zaključilo da je situacija ozbiljna pogotovo s obzirom na činjenicu da se na Palmotićevoj ulici i u neposrednoj blizini nalaza četiri dječja vrtića i osnovna škola. Automobili iz smjera Langovog trga razvijaju veliku brzinu i na predjelu našeg mjesnog odbora ona je u većini slučajeva viša od dozvoljena. Također je primijećeno da se pri tako velikim brzinama ne zaustavljaju na semaforima i/ili pri velikoj brzini skreću u Đorđićevu i Boškovićevu ulicu.

2. Vijeće Mjesnog odbora Zrinjevac zaključilo je da postoji hitna potreba za postavljanjem uspornika u  Palmotićevoj ulici (od križanja sa Jurišićevom ulicom do križanja sa Boškovićevom ulicom).

3. Ovaj će Zaključak biti dostavljen Vijeću gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

ZAKLJUČAK


Hitno usporavanje prometa u Palmotićevoj ulici, između Jurišićeve i Boškovićeve


0. [bookmark: _Hlk99355106]Vijeće Mjesnog odbora Zrinjevac jednoglasno donosi odluku o hitnom postavljanju uspornika u Palmotićevoj ulici (od križanja sa Jurišićevom do križanja sa Boškovićevom ulicom). Automobili iz smjera Langovog trga razvijaju veliku brzinu , ne zaustavljaju se na semaforima i/ili pri velikoj brzini skreću u Đorđićevu i Boškovićevu ulicu .U neposrednoj blizini nalaze se četiri dječja vrtića i osnovna škola.


0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.





AD2. Rasprava o lokacijama podzemnih spremnika na području Mjesnog odbora Zrinjevac
Predsjednica usmeno obavještava članove o ovoj točci dnevnog reda.

Vijeće Mjesnog odbora Zrinjevac raspravlja i jednoglasno donosi prijedlog lokacija podzemnih spremnika koje su poslane predsjedniku Vijeća gradske četvrti Donji grad.



AD3. Zahtjevi za korištenje prostora Mjesnog odbora Zrinjevac

Predsjednica usmeno obavještava članove o zahtjevima.

Vijeće jednoglasno donosi


ZAKLJUČAK

l.  Društvu za sportsku rekreaciju „Vigor“ odobrava se povremeno korištenje dvorane u objektu mjesne samouprave, Zagreb, Palmotićeva 30, u terminu ponedjeljak i četvrtak od 9:00-12:30, i utorak i četvrtak od 17:00 – 18:00
2.  Prostor iz točke 1. ovog zaključka koristit će Društvo za sportsku rekreaciju „Vigor“

3. Društvo za sportsku rekreaciju „Vigor“ obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 






ZAKLJUČAK

l.  Društvu za sportsku rekreaciju „Vigor“ odobrava se do 31. prosinca 2022., povremeno korištenje dvorane u objektu mjesne samouprave, Zagreb, Palmotićeva 30,u terminu ponedjeljak i četvrtak od 09.00-12.30,i utorak i  četvrtak od 17.00-18.00   sati.

2.  Prostor iz točke 1. ovog zaključka koristit će Društvo za sportsku rekreaciju “Vigor“ bez naknade.

3. Društvo za sportsku rekreaciju “Vigor“ se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 






Na kraju sjednice predsjednica vijeća je prenijela bitne informacije sa koordinacije sa predsjednikom vijeća gradske četvrti Donji grad.

Nitko od članova Vijeća nije imao dodatnih pitanja ni prijedloga već su se usuglasili da za
sljedeći mjesec pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 18.30 sati.



Zapisničarka:
Zrinka Miličić



Predsjednica
Vijeća Mjesnog odbora
„Zrinjevac“

Zrinka  Miličić, v.r.


KLASA:   024-08/22-003/1077
URBROJ: 251-13-11-1-22-2
Zagreb, 24.05. 2022.



 

